|  |
| --- |
| ***One Fine Day***  Singel av The Chiffonsfrå albumet *One Fine Day* |
|  |
| B-side | «Why Am I So Shy» |
| **Utgjeve** | Mai 1963 |
| **Sjanger** | Pop |
| **Lengd** | 2:07 |
| **Selskap** | Laurie Records |
| Låtskrivar(ar) | Carole King, Gerry Goffin |
| **Produsent** | the Tokens |
|
| The Chiffons-kronologi |
| «Lucky Me»(1963) | *One Fine Day* | «A Love So Fine»(1963)
 
 |

«**One Fine Day**» er ein popsong av låtskrivarane Gerry Goffin og Carole King som vart ein hit sommaren 1963 for jentegroup The Chiffons og sidan har blitt spelt inn av mange andre artistar.

Oversyn
-------

Goffin og King var inspirert av tittelen til arien *Un bel di vedremo* frå Puccini-operaen *Madama Butterfly*. Han var meint som ein song for Little Eva og «One Fine Day» vart førebudd av som ein demo av Goffin og King med King på vokal. Trass i eit drivande pianoriff av King, klarte ikkje Goffin og King å lage eit brukande arrangement og gav til slutt opp. Dei gav då songen til produksjonslaget the Tokens som nyleg hadde hatt ein stor hit med «He's So Fine» for the Chiffons. Pianoet til King vart nytta for the Chiffons si innspeling, men resten var ei radikal omarbeiding av demoversjonen til Goffin og King for the Chiffons.

«One Fine Day» av the Chiffons nådde femteplassen på *Billboard* Hot 100 og sjetteplassen på R&B-lista. Singelenv art ein internasjonal hit og nådde 29. plassen på singellista i Storbritannia, 18. plassen i Frankrike, og sjetteplassen i New Zealand.

The Chiffons sin versjon av «One Fine Day» vart rangert på 460. plass på lista til *Rolling Stone* over dei 500 beste songane gjennom tidene i 2004.

Andre versjonar
---------------

|  |
| --- |
| ***One Fine Day***  Singel av Carole Kingfrå albumet *Pearls: Songs of Goffin and King* |
|  |
| B-side | «Recipients of History» |
| **Utgjeve** | Mai 1980 |
| **Sjanger** | Pop |
| **Lengd** | 2:30 |
| **Selskap** | Capitol |
| Låtskrivar(ar) | Carole King, Gerry Goffin |
| **Produsent** | Carole King, Mark Hallman |
|
| Carole King-kronologi |
| «Time Gone By»(1979) | *One Fine Day* | «Oh No Not My Baby»(1980)
 
 |

Carole King sjølv spelte inn songen sin sommaren 1980, og denne nådde då 12. plassen på *Billboard* Hot 100. Songen vart òg gjeven ut på albumet *Pearls: Songs of Goffin and King*, som hovudsakleg bestod av gamle popklassikarar ho hadde skrive i lag med Gerry Goffin.

Andre artistar som har spelt inn songen er Jacky Moulière (som «Un beau jour», 20. plass i Frankrike), The Mindbenders, Ken Sparkes (86. plass i Australia), Rita Coolidge (66. plass i USA), Sandy Posey, Susie Allanson (album *Heart to Heart*/ 1979), the Carpenters (*Now and Then/ 1973*), Liane Carroll (album *Slow Down*/ 2007), Bo Donaldson and the Heywoods (album *Special Someone*/ 1972), Doris (album *Svenssons Doris!*/ 1969), Even in Blackouts (album *Zeitgeit's Echo*/ 2005), Jimmy Fontana («Una Sola» italiensk: album *Jimmy Fontana*/ 1963), the Fouryo's («Op Een Dag» nederlandsk/ 1963), Kids Incorporated, David Lasley (1973), Rachael MacFarlane (album *Hayley Sings*/ 2012), Natalie Merchant (filmen *One Fine Day*), Bette Midler (album *It's the Girls!*/ 2014), the Mountain Goats, Aaron Neville, the Nylons (album *4 On The Floor - Live In Concert*/ 1991), Cliff Richard (album *Don't Stop Me Now!*/ 1966), S Club Juniors (album *Together*/ 2002) og Helena Vondráčková («První krásný den» tsjekkisk/ 1970).

Kjelder
-------

* *Denne artikkelen bygger på «One Fine Day» frå Wikipedia på engelsk, den 7. februar 2015.*
	+ *Wikipedia på engelsk oppgav desse kjeldene:*

1. ↑  Emerson, Ken (2005). *Always Magic in the Air: The Bomp and Brilliance of the Brill Building Era*. New York, New York: Viking. s. 190. ISBN 0-670-03456-8.
2. ↑  Chart Stats – Chiffons – One Fine Day, from www.chartstats.com; retrieved 2009-06-29
3. ↑  InfoDisc: «C"
4. ↑  
Lever Hit Parade 1963
5. ↑  «The RS 500 Greatest Songs of All Time». RollingStone.com. Henta 7. februar 2015. [*daud lenkje*]

Bakgrunnsstoff
--------------

* Heile songteksten på MetroLyrics